**KJP „VETERINARSKA STANICA“ d.o.o. Ul. Nikole Šopa 41**

**S A R A J E V O Tel: +387 33 77 03 50**

**ID:4200119470009 Fax: +387 33 77 03 53 PDV:200119470009 Web:** [**www.vetstanicasa.ba**](http://www.VetStanicaSa.ba) **TRN:1610000002680024 E-mail:** [**vetstanicasa@bih.net.ba**](mailto:vetstanicasa@bih.net.ba) **Registarski br:1-15507**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Broj: 930/22

Sarajevo, 17.10.2022.

Na osnovu odredaba Zakona o radu FBiH („Službene novine Federacije BiH“ broj: 26/16 i 89/18), Uredbe o postupku prijema u radni odnos u javnom sektoru na teritoriji Kantona Sarajevo („Službene novine Kantona Sarajevo“ br. 19/21 i 10/22), Pravilnika o radu KJP „Veterinarska stanica“ d.o.o. Sarajevo te Saglasnosti Ministarstva privrede KS broj: 07-03-30-27397/22 od 28.07.2022. godine i broj 07-03-30-28454/22 od 28.07.2022. godine i Odluke Direktora o raspisivanju Javnog oglasa za prijem radnika u radni odnos na određeno vrijeme broj: 702/22 od 05.08.2022. godine, KJP „Veterinarska stanica“ d.o.o. Sarajevo, raspisuje:

**JAVNI OGLAS**

**za prijem u radni odnos na određeno vrijeme u**

**KJP „Veterinarska stanica“ d.o.o. Sarajevo**

**I - Predmet javnog konkursa**

Objavljuje se javni oglas za prijem u radni odnos na određeno vrijeme do godinu dana za sljedeća radna mjesta:

1. **Stručni saradnik za plan i analizu – 1 (jedan) izvršilac**
2. **Radnik na poslovima zaštite objekta u „Podružnici 1“ Prača – 3 (tri) izvršioca**
3. **Higijeničar u „Podružnici 1“ Prača – 1 (jedan) izvršilac**
4. **Veterinar u ambulanti – 2 (dva) izvršioca**
5. **Veterinar na terenu – 1 (jedan) izvršilac**
6. **Veterinarski tehničar u ambulanti – 1 (jedan) izvršilac**
7. **Veterinarski tehničar za rad u salonu za njegu kućnih ljubimaca – 1 (jedan) izvršilac**

**II Kandidat treba da ispunjava sljedeće uslove:**

Opšti uslovi:

1. Da je stariji od 18 godina;
2. Da je državljanin Bosne i Hercegovine;
3. Da ima opću zdravstvenu sposobnost za obavljanje poslova

**Pozicija pod rednim brojem 1.**

**Naziv radnog mjesta: Stručni saradnik za plan i analizu**

**Opis poslova:**

-sačinjava planove rada i poslovanja Preduzeća (operativne i finansijske);

- sačinjava izvještaj o radu i poslovanju Preduzeća kao i sve druge tražene izvještaje;

- vrši analize poslovanja preduzeća i dijelova Preduzeća;

- analizira poslovanje pojedinih funkcija Preduzeća;

- vrši izradu kalkulacija cijena, proizvoda i usluga;

- analizira stanje obrtnih sredstava i predlaže mjere za poboljšanje;

- priprema zahtjeve za poslovne garancije;

-obavlja i druge poslove po nalogu direktora i Šefa računovodstva

**Uslovi za obavljanje poslova:** VSS-VII stepen odnosno završen I ili II ciklus Bolonjskog sistema studiranja, smjer ekonomski, 1 (jedna) godina radnog iskustva u struci i poznavanje rada na računaru

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** Sarajevo, Nikole Šopa 41

**Radno vrijeme:** 07³º-16ººh

**Osnovna plaća:** 1.446,98 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma ili uvjerenje o diplomiranju;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih;
* dokaz o poznavanju rada na računaru (kao dokaz može poslužiti svjedočanstvo iz srednje škole ili uvjerenje sa fakulteta iz kojeg se može utvrditi da je kandidat imao predmet informatike ili certifikat o završenom kursu informatike);
* dokaz kojim se dokazuje status iz tačke III Javnog oglasa

**Pozicija pod rednim brojem 2.**

**Naziv radnog mjesta: Radnik na poslovima zaštite objekta u „Podružnici 1“-Prača**

**Opis poslova:**

-obavlja poslove tehničke i tjelesne zaštite;

-osigurava prijevoz pasa;

-vrši video nadzor objekta, protivprovalnu zaštitu i korištenje GPS sistema;

-utvrđuje identitet i pregledava osobe koje ulaze i izlaze iz objekta;

-zabranjuje pristup neovlaštenim osobama;

-udaljava osobe koje remete red i mir u objektu;

-osobe koje zatekne u kaznenom djelu prosljeđuje policiji;

-može koristiti tjelesnu snagu radi savladavanja otpora, sprečavanje bijega;

-vodi brigu o čistoći službenih automobila;

-vrši transport pasa;

-vrši kontrolu stanja hrane za pse i nabavku iste;

-obavlja i druge poslove po nalogu direktora i izvršnog direktora podružnice

**Uslovi za obavljanje poslova:** SSS-III/VII stepen, 1 (jedna) godina radnog iskustva

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** KJP „Veterinarska stanica“ d.o.o. Sarajevo „Podružnica 1“-Prača, Brdarići bb, općina Pale

**Radno vrijeme:** rad u smjenama

**Osnovna plaća:** 844,67 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* diploma o završenoj srednjoj školi;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglasa

**Pozicija pod rednim brojem 3.**

**Naziv radnog mjesta: Higijeničar u „Podružnici 1“-Prača**

**Opis poslova:**

-obavlja poslove i radne zadatke iz djelokruga čistoće u radnim i pomoćnim prostorijama;

-svakodnevno održava čistoću, red i higijenu sanitarnih prostorija i hodnika;

-svakodnevno skuplja smeće i odlaže ga u za to određeno mjesto van zgrade;

-obavezna upotreba zaštitnih sredstava pri radu, shodno Pravilniku o zaštiti na radu;

-vrši hranjenje i pojenje pasa;

-vrši čišćenje boksova za smještaj pasa;

-vrši održavanje dvorišta prihvatilišta ( čišćenje, košenje i sl. );

-obavlja i druge poslove po nalogu direktora ili izvršnog direktora podružnice

**Uslovi za obavljanje poslova:** završena osnovna škola

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** KJP „Veterinarska stanica“ d.o.o. Sarajevo „Podružnica 1“-Prača, Brdarići bb, općina Pale

**Radno vrijeme:** rad u smjenama

**Osnovna plaća:** 683,30 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* svjedočanstvo o završenom osnovnom obrazovanju;
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglasa

**Pozicija pod rednim brojem 4.**

**Naziv radnog mjesta: Veterinar u ambulanti**

**Opis poslova:**

-vrši pregled i liječenje svih vrsta domaćih životinja;

-vrši hirurške intervencije i obrade rana;

- vrši nadzor nad životinjama oboljelim od zaraznih bolesti;

-radi hematološku i biohemijsku analizu krvi životinja;

- izdaje lijekove koji se upotrebljavaju u veterinarstvu;

-vrši poslove RTG snimanja, izrađivanja i interpretacije RTG snimaka;

-obavlja i druge poslove po nalogu direktora ili upravnika VTA

**Uslovi za obavljanje poslova:** VSS-VII stepen odnosno završen integrirani studij veterinarske medicine I i II ciklus Bolonjskog sistema studiranja, 1 (jedna) godina radnog iskustva u struci i položen stručni ispit

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** Veterinarske ambulante u općinama na području Kantona Sarajevo

**Radno vrijeme:** rad u smjenama

**Osnovna plaća:** 1.487,18 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma ili uvjerenje o diplomiranju;
* uvjerenje o položenom stručnom ispitu;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglas

**Pozicija pod rednim brojem 5.**

**Naziv radnog mjesta: Veterinar na terenu**

**Opis poslova:**

-otkriva, utvrđuje (dijagnostike) oboljenja i sprovodi postupak liječenja oboljelih grla i poduzima potrebne mjere u cilju očuvanja zdravstvenog stanja domaćih i drugih životinja;

-vrši nadzor nad životinjama oboljelim od zaraznih bolesti i provodi veterinarsko-sanitarne mjere;

-vrši umjetno osjemenjivanje životinja i preduzima mjere za suzbijanje steriliteta, te mjere za unaprijeđivanje stočarstva;

-vrši hirurške intervencije i obrade rana svih domaćih životinja;

-izdaje lijekove koji se upotrebljavaju u veterinarstvu;

-obavlja i druge poslove iz djelokruga rada VTA po nalogu direktora ili Upravnika

**Uslovi za obavljanje poslova:** VSS-VII stepen odnosno završen integrirani studij veterinarske medicine I i II ciklus Bolonjskog sistema studiranja, 1 (jedna) godina radnog iskustva u struci, položen stručni ispit i vozačka dozvola B kategorije

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** Veterinarske ambulante u općinama na području Kantona Sarajevo

**Radno vrijeme:** rad u smjenama

**Osnovna plaća:** 1.527,37 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* univerzitetska diploma ili uvjerenje o diplomiranju;
* uvjerenje o položenom stručnom ispitu;
* uvjerenje ili potvrda o radnom iskustvu;
* dokaz o posjedovanju vozačke dozvole B kategorije (ovjerena fotokopija vozačke dozvole)
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglas

**Pozicija pod rednim brojem 6.**

**Naziv radnog mjesta: Veterinarski tehničar u ambulanti**

**Opis poslova:**

-pomaže veterinaru pri obavljanju poslova,

-vrši ispiranje i čišćenje rana pod nadzorom veterinara,

-vrši nanošenje medikamenata,

-vrši aplikaciju lijekova i vakcina,

-vrši vađenje krvi kod domaćih životinja,

-vrši sve poslove koji nisu vezani za postavljanje dijagnoze pod nadzorom veterinara i poslove koje mu naredi upravnik,

-obavlja poslove sterilizacije instrumenata,

-održava higijenu u ambulanti,

-obavlja i druge poslove po nalogu direktora ili upravnika

**Uslovi za obavljanje poslova:** SSS-IV stepen, smjer veterinarski, 1 (jedna) godina radnog iskustva u struci, položen stručni ispit

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** Veterinarske ambulante u općinama na području Kantona Sarajevo

**Radno vrijeme:** rad u smjenama

**Osnovna plaća:** 964,65 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* diploma o završenoj srednjoj školi;
* uvjerenje o položenom stručnom ispitu;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglasa

**Pozicija pod rednim brojem 7.**

**Naziv radnog mjesta: Veterinarski tehničar za rad u salonu za njegu kućnih ljubimaca**

**Opis poslova:**

-obavlja šišanje životinja;

-obavlja kupanje životinja;

-vrši poslove iz djelokruga frizerskog salona za životinje;

-pomaže veterinaru pri obavljanju poslova;

-vrši ispiranje i čišćenje rana pod nadzorom veterinara;

-vrši nanošenje medikamenata;

-vrši aplikaciju lijekova i vakcina;

-vrši sve poslove koji nisu vezani za postavljanje dijagnoze pod nadzorom veterinara i poslove koje mu naredi upravnik;

-obavlja poslove sterilizacije instrumenata;

-održava higijenu u salonu;

-obavlja i druge poslove po nalogu direktora ili upravnika

**Uslovi za obavljanje poslova:** SSS-IV stepen, smjer veterinarski, 1 (jedna) godina radnog iskustva u struci, položen stručni ispit

**Trajanje ugovora:** Ugovor o radu na određeno vrijeme, na period do 1 (jedne) godine

**Mjesto rada:** Salon za njegu kućnih ljubimaca u sklopu KJP „Veterinarska stanica“ d.o.o. Sarajevo, Nikole Šopa 41

**Radno vrijeme:** rad u smjenama

**Osnovna plaća:** 964,65 KM

**Potrebna dokumentacija:**

* potpisana prijava na javni oglas;
* biografija sa adresom, kontakt telefonom i e-mailom;
* diploma o završenoj srednjoj školi;
* uvjerenje o položenom stručnom ispitu;
* uvjerenje ili potvrda o radnom iskustvu;
* uvjerenje o državljanstvu;
* izvod iz matične knjige rođenih;
* dokaz kojim se dokazuje status iz tačke III Javnog oglasa

Kandidat je dužan uz prijavu koja sadrži kraću biografiju, adresu, kontakt telefon i e-mail, priložiti original dokumente ili ovjerene kopije dokumenata koji su dokaz o ispunjavanju općih i posebnih uslova traženih oglasom, koji ne mogu biti stariji od 6 (šest) mjeseci od dana objave Javnog oglasa.

Izabrani kandidat je dužan prije potpisivanja Ugovora o radu, dostaviti ljekarsko uvjerenje o zdravstvenoj sposobnosti i Uvjerenje nadležnog suda da se protiv njega ne vodi krivični postupak.

**III – Prednost pri zapošljavanju pod posebnim uslovima**

Pored navedenih dokumenata, kao dokaz o pripadnosti branilačkoj populaciji, kandidati trebaju blagovremeno dostaviti dokumentaciju kojom dokazuju status korisnika, u skladu sa odredbama Uredbe o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u kantonu Sarajevo (Sl. Novine KS, broj 37/20 i 27/21) i instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo (Sl. Novine KS, broj: 38/20 i 28/21) kako slijedi:

|  |  |  |  |
| --- | --- | --- | --- |
| R.b. | Pripadnost boračkoj kategoriji | Naziv dokaza - dokumenta | Organ koji ga izdaje |
| 1. | Član porodice šehida/poginulog, umrlog i nestalog braniooca | Uvjerenje o statusu djeteta šehida – poginulog, umrlog i nestalog branioca, Rješenje o priznatom pravu na porodičnu invalidninu za suprugu šehida poginulog, umrlog, nestalog branioca i Uvjerenje o učešću u Oružanim snagama za šehida – poginulog, umrlog i nestalog branioca | Općinska služba za boračko-invalidsku zaštitu  Grupa za pitanja evidencije iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitnika priznanja | Općinska služba za boračko invalidsku zaštitu |
| 4. | Demobilisani branioci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:  a) ratnog vojnog invalida  b) dobitnika ratnog priznanja i odlikovanja  c) demobilisanog branioca | Uvjerenje o statusu djeteta vojnog invalida  Rješenje o priznatom pravu na:  a) invalidninu  b) mjesečni novčani dobitak,  c)Uvjerenje o učešću u Oružanim snagama | a i b – Općinska služba za boračko – invalidsku zaštitu  c – Grupa za pitanja evidencije iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supružnika ratnog vojnog invalida  Rješenje o priznatom pravu na invalidninu | Općinska služba za boračko-invalidsku zaštitu |

Da bi kandidat ostvario prioritet pri zapošljavanju obavezan je dostaviti dokaz (Uvjerenje) da je u evidenciji JU Služba za zapošljavanje Kantona Sarajevo evidentiran kao nezaposlena osoba, dokaz da je zaposlen sa nižom stručnom spremom od one koju posjeduje ili je zaposlen na određeno vrijeme, u skladu sa članom 19. Uredbe.

**IV – Komisija za provođenje oglasa**

Komisija za provođenje javnog oglasa, koju imenuje Direktor Preduzeća, će nakon zaključenja oglasa pregledati sve prispjele prijave i utvrditi da li su prijave blagovremene, potpune i uredne. Kandidate za čije se prijave utvrdi da su neblagovremene, nepotpune ili neuredne Komisija neće razmatrati i isti će biti pisanim putem obavješteni sa navođenjem razloga odbacivanja prijave, uz mogućnost uvida u dostavljenu dokumentaciju, u roku od 3 (tri) dana od dana prijema obavijesti.

Komisija za provođenje javnog oglasa će sve kandidate koji ispunjavaju opće i posebne uslove iz javnog oglasa, obavijestiti pismenim putem o terminu održavanja pismenog i usmenog dijela ispita. Poslovnik o radu Komisije će biti dostupan na web stranici Preduzeća.

**Obavještenje za kandidate**: Kandidat može kod poslodavca preuzeti pitanja i listu propisa i literature iz oblasti iz koje će se polagati pismeni i usmeni ispit. Pitanja, lista i literatura iz oblasti iz koje će se polagati pismeni i usmeni ispit utvrdit će poslodavac i objaviti ih na svojoj web stranici prije raspisivanja javnog oglasa.

**V– Dostavljanje dokumentacije**

Prijave sa traženom dokumentacijom, dostaviti lično ili preporučenom poštom na adresu:

**KJP „Veterinarska stanica“ d.o.o. Sarajevo, ul. Nikole Šopa br. 41, 71210 Općina Ilidža – Sarajevo,** **sa naznakom: “PRIJAVA NA JAVNI OGLAS za prijem radnika u radni odnos na određeno vrijeme-radno mjesto \_\_\_\_\_\_\_\_\_\_\_\_\_\_\_\_\_\_ – NE OTVARAJ“**

Na poleđini koverte navesti ime i prezime podnosioca prijave.

Javni oglas će biti obajvljen u dnevnom listu „Oslobođenje“, na web stranici KJP „Veterinarska stanica“ d.o.o. Sarajevo i Internet stranici Javne ustanove „Služba za zapošljavanje Kantona Sarajevo“ Sarajevo.

Oglas ostaje otvoren 10 (deset) dana od dana objavljivanja u dnevnom listu.

Priložena dokumentacija neće se vraćati, osim na pismeni zahtjev kandidatima koji su istu dostavili u originalu.

Kontakt za dodatne informacije: 033 770 355.

DIREKTOR

Nasiha Spahić, dr.vet.med.